Мамиашвили Михаил Геразиевич

Михаил Гера́зиевич Мамиашви́ли (1963 сыл, сэтинньи 21 күнэ, Конотоп, Сумскай уобалас, Украинска ССР, ССРС) — греко-римскэй истииллээх сэбиэскэй тустуук, Олимпиада чөмпүйүөнэ, ССРС Успуордун үтүөлээх маастара (1988), ССРС уонна Арассыыйа үтүөлээх тириэньэрэ (1992), Арассыыйа спортивнай тустууга федерациятын бэрэсидьиэнэ (ФСБР).

 Биографията 
Михаил Мамиашвили 1963 сыллахха сэтинньи 21 Украина Сумскай уобалаһын Конотоп куоратыгар төрөөбүт. Аҕата — Мамиашвили Герази Арчилович (1937—1997). Ийэтэ — Мамиашвили Вера Григорьевна (1938 с.т.). Михаил тустуунан Конотопка олорон 13 сааһыттан дьарыктанан барбыт. 1978 сыллахха Москубаҕа көһөн кэлбит уонна Э.К. Задыханов салалтатынан "Трудовые резеры" тустууктары Олимпиадаҕа бэлэмниир кииҥҥэ дьарыктанан саҕалаабыт. "Трудовые резервы" успуорт уопсастыба аатыттан туста сылдьыбыта.

1982 сыллаахха Бүтүн Сойуустааҕы ыччаттар оонньууларын кыайбыта, 1983 -- ССРС Норуоттарын спартакиадатын, Аан дойду юниордарга чөмпүйэнээтин, ССРС чөмпүйэнээтин. 1983 сыллаахха Киевка тустууга Аан дойду чөмпүйүөнэ буолбута уонна чөмпүйэнээт саамай эдэр, техничнай бөҕөһө ааты ылбытаМихаил Мамиашвили (Mihail Mamiashvili).

1988 сыллаахха Сеулга ыытыллыбыт Олимпия оонньууларыгар 82 киилэҕэ диэри ыйааһыҥҥа тустубута.

Киирсиилэргэ:
 бастакы эргиир 5-с мүнүүтэтигэр Убальдо Родригеһы (Пуэрто-Рико) 15-0 ахсаанынан кыайбыта;
 иккис эргиир 5-с мүнүүтэтигэр Эрнесто Рацциноны (Италия) кыайбыта. Рацционо көҕө суохтук тустубутун суотугар;
 үһүс эргиир 6-с мүнүүтэтигэр көҕө суохтук тустан Богдан Дарашка (Польша) кыайтарбыта;
 төрдүс эргииргэ 11-0 ахсаанынан Майк Буллманы (Германия) кыайбыта;
 бэһис эргииргэ 6-3 ахсаанынан Горан Касуму (Югославия) кыайбыта;
 алтыс эргииргэ 8-0 ахсаанынан Ким Сон Гуну (Соҕуруу Кэриэйэ) кыайан финалга тахсыбыта;
Финалга Тибор Комаромины (Венгрия) 10-1 ахсаанынан кыайан, Олимпиада чөмпүйүөнэ буолбутаMikhail Mamiashvili Biography and Olympic Results | Olympics at Sports-Reference.com.

Михаил Мамиашвили Омскайдаҕы Физическэй култуура судаарыстыбаннай институтун уонна Физическэй култуура байыаннай институтун успуорт устурууктардарын кууруһун бүтэрбитэ (1990)Джулфалакян Левон — другие виды — Спорт — Армения и Арцах — Армения.

С 1991 сыллаахха карьерартын түмүктээбитин кэннэ, Арассыыйа греко-римскай тустуутугар сүүмэрдэммит хамаандатын сүрүн тириэньэринэн анаммыта. 1992 сыллааҕы Олимпиадаҕа СНГ Холбоһуктаах хамаандаларын сүрүн тириэньэрэ. 1998-2002 сыллардаахха -- ЦСКА начаалынньыга. 1995 сылтан -- Арассыыйа спортивнай тустуугу федерациятын вице-бэрэсидьиэнэ. 2001 сыллаахтан — Арассыыйа спортивнай тустууга федерациятын бэрэсидьиэнэ. Тустууну таптааччылар Норуоттар икки ардыларынааҕы федерацияларын (FILA) бүрүөтүн чилиэнэ. Арассыыйа Национальнай Олимпийскай кэмитиэтин ситэриилээх кэмитиэтин чилиэнэ. 2001 сылтан -- Арассыыйа Олимпийскай кэмитиэтин вице-бэрэсидьиэнэСпортивная Россия — ОТ СПОРТИВНЫХ ПОБЕД К ВОЗРОЖДЕНИЮ РОССИИ!.

2015 сыл балаҕан ыйыгар Мамиашвилига АХШка киирэр визани биэрэри аккаастаабыттараМИД РФ изучает ситуацию с отказом в визе США Мамиашвили | РИА Новости.

 Тус олоҕо 
Москуба куоракка олорор. Кэргэннээх, үс кыыстаах, 2012 сыл от ыйыгар төрөөбүт уоллаахНовости Life, У Михаила Мамиашвили родился сын. Ойоҕо — Мамиашвили Маргарита Владимировна (1962 с.т.). Оҕолоро: Мамиашвили Тамара (1984 с.т.), Мамиашвили Татиана (1989 с.т.), Мамиашвили Елизавета (2000 с.т.). Иллэҥ кэмигэр Лаки диэн сөбүлүүр ытын кытары бодьуустаһар. Украина норуодунай ырыаларын сөбүлүүр. Орто кыыһа Татиана МГИМОну бүтэрбитэ, аатырбыт режиссер Федор Бондарчук уола Сергей ойоҕо. Татианалаах Сергей 2012 сыл ахсынньытыгар Маргарита, оттон 2014 сыл ыам ыйыгар Вера диэн кыыстаммыттара.

 Кыттыбыт сүрүн күрэхтэһиилэрэ, ылбыт миэстэлэрэ 
Сыла ТурнираМиэстэтэ1983Ыччаттар аан дойдутааҕы чөмпүйэнээттэрэ 1 1983Аан дойду чөмпүйэнээтэ 1 1983ССРС Норуоттарын спартакиадата 1 1984 Дружба-84 1 1984ССРС чөмпүйэнээтэ 1 1984Дьобуруопа чөмпүйэнээтэ 3 1985Дьобуруопа чөмпүйэнээтэ 3 1985Аан дойду Муҥутуур чөмпүйэнээтэ 1 1985Аан дойду чөмпүйэнээтэ 1 1985Аан дойду кубога 1 1986Дьобуруопа чөмпүйэнээтэ 1 1986Аан дойду чөмпүйэнээтэ 1 1986ФИЛА Гран-Прита 1 1988Дьобуруопа чөмпүйэнээтэ 1 1988Олимпия оонньуулара 1 1988ССРС чөмпүйэнээтэ 1 1989Дьобуруопа чөмпүйэнээтэ 1 1989Аан дойду чөмпүйэнээтэ 2 1990 Гран-При 1 1990Аан дойду чөмпүйэнээтэ 2
International Federation of Associated Wrestling Styles

 Аата-суола 
 Аан дойду Бастыҥ тустуугун Кыһыл көмүс курун хаһаайына (1986, 1988)
 Педагогика билимин хандьыдаата (1998)
 Байыаннай солото -- полковник.

 Наҕараадалара 
 «Аҕа дойдуга өҥөлөрүн иһин» уордьан IV истиэпэнэ (2014)Указ Президента Российской Федерации от 5 декабря 2014 года № 756 «О награждении государственными наградами Российской Федерации»
 Бочуот Уордьана (2011) — физкультура уонна успуорт сайдыытыгар өҥөлөрүн иһин
 «Бочуот Знага» уордьан (1985)
 Норуоттар Доҕордоһууларын уордьана (1989)
 «Аҕа дойдуга өҥөлөрүн иһин» уордьан мэтээлин I истиэпэнэ (2001)Указ Президента Российской Федерации от 19 апреля 2001 года № 450 
 «Аҕа дойдуга өҥөлөрүн иһин» уордьан мэтээлин II истиэпэнэ (1997)Указ Президента Российской Федерации от 6 января 1997 года № 1
 «За заслуги» уордьан III истиэпэнэ (Украина, 2012)Указ Президента України № 755/2012 від 25 грудня 2012 року «Про відзначення державними нагородами України» (укр..
 Арассыыйа Федерациятын Бэрэсидьиэнин Бочуоттаах кырамаатата (2013)Распоряжение Президента Российской Федерации от 19 июня 2013 года № 245-рп

 Библиографията 
Үгүс билим-мэтиэдикэ үлэлэрин ааптара уонна кыттыгас ааптара, ол иһигэр:
 «Целевая комплексная программа подготовки сборной команды России по греко-римской борьбе к Олимпийским играм 2000 года» (1996)
 «Функциональная схема управления процессом совершенствования в видах единоборств» (1998)
 «Методика скоростно-силовой подготовки борцов» (1998)
 «Система комплексного контроля в видах единоборств» (1998).

 Бэлиэтээһиннэр 

Категория:Дьон алпаабытынан